《送孙行之出守衡阳》
宋代·危稹

日日江头送客行，况闻君去作专城。
心存臣子无中外，士击朝廷有重轻。
谏疏满怀催上道，中原万事想关情。
戎葵到底不倾日，侧耳衡阳来雁声。

作者简介：危稹（1158～1234），南宋文学家、诗人。原名科，字逢吉，自号巽斋，又号骊塘。抚州临川（今属江西）人。 淳熙十四年进士，调南康军教授，擢著作郎兼屯田郎官，出知潮州，又知漳州。卒年七十四，文为洪迈所赏，诗与杨万里唱和，著有《巽斋集》。